
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Convenţiei între România şi Republica Austria pentru evitarea dublei impuneri şi prevenirea evaziunii fiscale cu privire la impozitele pe venit şi pe capital şi a Protocolului anexă, semnate la Bucureşti la 30 martie 2005, cu care comisia noastră a fost sesizată în fond cu adresa Biroului Permanent nr.  PL.X.355 din 6.09.2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea Convenţiei 
între România şi Republica Austria pentru evitarea dublei 
impuneri şi prevenirea evaziunii fiscale cu privire la impozitele 
pe venit şi pe capital şi a Protocolului anexă, semnate la 
Bucureşti la 30 martie 2005
Cu adresa nr. PL.X.355 din 6 septembrie 2005, Biroul Permanent conform art.89 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Convenţiei între România şi Republica Austria pentru evitarea dublei impuneri şi prevenirea evaziunii fiscale cu privire la impozitele pe venit şi pe capital şi a Protocolului anexă, semnate la Bucureşti la 30 martie 2005.
La întocmirea raportului s-a avut în vedere avizul Consiliului Legislativ. 

Proiectul de Lege are ca obiect de reglementare ratificarea Convenţiei dintre România şi Republica Austria pentru evitarea dublei impuneri şi prevenirea evaziunii fiscale cu privire la impozitele pe venit şi pe capital şi a Protocolului anexă, care au fost semnate la Bucureşti la 30 martie 2005. Constituind un tratat la nivel de stat, Convenţia şi Protocolul urmează ca, potrivit prevederilor art.19 alin.(1) lit.a) din Legea nr.590/2003 privind tratatele, să fie supuse Parlamentului spre a le ratifica prin lege.

Textul Convenţiei renegociate şi al Protocolului anexă la Convenţie au fost semnate la Bucureşti, în data de 30 martie 2005 de către domnul Ionel Popescu , ministrul finanţelor publice , din partea României, iar din partea Austriei de către domnul Karl –Heinz Grasser, ministrul federal de finanţe.

Proiectul de Lege face parte din categoria legilor ordinare,  potrivit art.75 alin.(1) din Constituţia României, republicată, Camera Deputaţilor fiind  prima Cameră sesizată.

La dezbaterea proiectului de Lege a participat, în conformitate cu prevederile art.51 şi 52 din Regulamentul Camerei Deputaţilor, din partea Ministerului  Finanţelor Publice, doamna Secretar de Stat Mara Râmniceanu.

La lucrările comisiei au participat 23 deputaţi, din totalul de 25 membri ai comisiei.
Raportul comisiei a fost adoptat cu unanimitate de voturi.
Proiectul de Lege, potrivit art.75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege pentru ratificarea Convenţiei între România şi  Republica Austria pentru evitarea dublei impuneri şi prevenirea evaziunii fiscale cu privire la impozitele pe venit şi pe capital şi a Protocolului anexă, semnate la Bucureşti la 30 martie 2005, în şedinţa din data de 16 septembrie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Experţi parlamentari:
Popescu Luminiţa

Bărdiţă Mariana

